Αυτό το φύτρο μπορεί να μη σας λέει πολλά τώρα,
μα θα μεγαλώσει και θα γίνει ένα από τα πιο περιβόητα φυτά στην ιστορία.
H κάνναβη.
Είναι το πιο δημοφιλές παράνομο ναρκωτικό στον κόσμο,
πιο δημοφιλές από όλα τα άλλα μαζί.
Η μαριχουάνα σήμερα είναι ένα πολύ προσεγμένο προϊόν,
λαμποκοπώντας με κολλώδη, ψυχοδραστική ρητίνη.
Δεν είναι το χόρτο της εποχής της μητέρας σας.
Αυτό ήταν περισσότερο σαν το χόρτο της μητέρας σας.
Οι κορυφαίες ποικιλίες, από τεύχος του περιοδικού High Times το 1977.
Σήμερα είναι πολύ πιο δυνατό.
ΠΕΡΙΕΚΤΙΚΟΤΗΤΑ ΣΕ THC
Η κατασχεμένη μαριχουάνα είναι πάνω από τρεις φορές πιο δραστική
από ότι στα μέσα της δεκαετίας του 1990,
όταν η αμερικανική κυβέρνηση άρχισε να κρατά αρχείο.
Η ίδια τάση έχει παρατηρηθεί και σε άλλες χώρες...
όπως στην Ολλανδία, το Ηνωμένο Βασίλειο και την Ιταλία.
Επίσης, η κάνναβη είναι μικρότερη και μεγαλώνει ταχύτερα
και σε εκατοντάδες ποικιλίες που δίνουν κάθε είδους γεύση και μαστούρα.
Αλλά ένα μη ρυθμιζόμενο προϊόν με γενετική που αλλάζει δραστικά σημαίνει
ότι πολύς κόσμος δεν γνωρίζει τι στ' αλήθεια αγοράζει
κι ότι υπάρχουν επιπτώσεις στην υγεία που μόνο τώρα αρχίζουμε να κατανοούμε.
Επί χιλιετίες τώρα, η μαριχουάνα θεωρήθηκε μυστηριώδης και ιερή,
ακόμη και δαιμονική.
Αλλά πια οι άνθρωποι έχουν μάθει να τη χειρίζονται.
Οπότε, τι ακριβώς έχουν κάνει οι άνθρωποι σε αυτό το φυτό;
Και τι σημαίνει αυτό για όσους το χρησιμοποιούν;
Η μαριχουάνα είναι ένα μεθυστικό ναρκωτικό που θολώνει το μυαλό.
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Η μαριχουάνα είναι ίσως το πιο επικίνδυνο ναρκωτικό στις ΗΠΑ.
Έλα, μια τζούρα δεν θα σε βλάψει.
Άλλα έχω ακούσει εγώ.
To ήπιο ναρκωτικό που όλοι παίρνουν...
είναι πιο δραστικό από ποτέ.
Μία από αυτές τις μέρες, θα αλλάξουν τον χαζό νόμο,
και θα είναι το ίδιο νόμιμο να έχεις χόρτο στην τσέπη σου,
όσο μπίρα στο ψυγείο.
ΚΑΝΝΑΒΗ
Αυτή είναι μια ψυχοδραστική ρητίνη 2.700 ετών από φυτό κάνναβης.
Βρέθηκε σε τάφο στην Κεντρική Ασία...
κι είναι η αρχαιότερη απόδειξη ότι η κάνναβη χρησίμευε ως ναρκωτικό.
Η κάνναβη είναι ένα εξημερωμένο είδος.
ΜΑΪΚΛ ΠΟΛΑΝ ΣΥΓΓΡΑΦΕΑΣ, THE BOTANY OF DESIRE
Είναι ένα από τα είδη, με τα οποία συνεξελισσόμαστε για πολύ καιρό.
Κι όταν μιλάμε για συνεξέλιξη εννοούμε ότι το αλλάζεις
και πιθανώς σε αλλάζει κι αυτό.
Καθώς οι άνθρωποι εξαπλώνονταν στις ηπείρους, το ίδιο έκανε κι η κάνναβη.
Αλλά σε ψυχρότερα κλίματα, αναπτύχθηκε ένα διαφορετικό είδος του φυτού:
η κλωστική κάνναβη.
Δεν σε έφτιαχνε, αλλά την είχαν σε εκτίμηση για άλλους λόγους.
HEMP FOR VICTORY, 1942
Πολύ καιρό πριν, όταν αυτοί οι αρχαίοι ελληνικοί ναοί ήταν καινούργιοι
η κλωστική κάνναβη ήταν ήδη πολύ γνωστή στην ανθρωπότητα.
Την κλωστική κάνναβη την χρησιμοποιούσαν για ρούχα, σχοινί,
ιστία, χαρτί, φαγητό, καύσιμα και κατασκευαστικά υλικά.
Η καλλιέργειά της ήταν τόσο σημαντική στα πρώτα χρόνια της Αμερικής
που πόλεις σε όλη τη χώρα απέκτησαν το όνομά της.
Ήταν η κάνναβη που οι περισσότεροι Ευρωπαίοι
και Βορειοαμερικανοί ήξεραν.
Αλλά τα θερμότερα κλίματα είχαν το ψυχοδραστικό είδος της κάνναβης.
Εξαπλώθηκε στη Μέση Ανατολή,
όπου το χασίσι, πάστα φτιαγμένη από ρητίνη κάνναβης,
έγινε δημοφιλές βρώσιμο ναρκωτικό.
Από εκεί, εξαπλώθηκε στην Ινδία, όπου έγινε ιερό ποτό.
Μετά στην Αφρική, όπου την χρησιμοποιούσαν ως φάρμακο
και για να δίνει κουράγιο πριν τη μάχη.
Κι έπειτα, έμποροι σκλάβων το μετέφεραν στην Αμερική.
Κι ενώ ήταν το ίδιο φυτό,
το ένα είδος επελέγη για μήκος και δύναμη των ινών,
και τα άλλα είδη επελέγησαν για ψυχοδραστική δραστικότητα.
Το 1753, ο Κάρολος Λινναίος,
ο Σουηδός βοτανολόγος που δημιούργησε το σύγχρονο σύστημα
ταξινόμησης οργανισμών,
ονόμασε το φυτό Kάνναβη η Ήρεμη.
Αυτά τα φυτά γίνονταν ψηλά και είχαν λεπτά φυλλαράκια.
Αργότερα, μια ποικιλία του φυτού από τα ψυχρά βουνίσια κλίματα της Ινδίας
με πιο σκοτεινά και παχιά φύλλα ονομάστηκε ινδική κάνναβη.
Και μετά, υπάρχει αυτή η μικρή κάνναβη, η Ruderalis,
ένα μικρό φυτό από τη Ρωσία.
Ο Λινναίος παρατήρησε κάτι ασυνήθιστο με την κάνναβη.
Ενώ τα περισσότερα φυτά έχουν άνθη με τόσο αρσενικά όσο και θηλυκά μέρη,
με την κάνναβη, κάποια φυτά παρήγαγαν μόνο σπόρους και άλλα μόνο γύρη.
Με άλλα λόγια, υπήρχαν αρσενικά και θηλυκά.
Ο Λινναίος απομόνωσε μερικά από τα θηλυκά φυτά στο περβάζι του...
και ενθουσιάστηκε πολύ με ό,τι έγινε έπειτα.
Ήταν σίγουρα ένα όμορφο και αληθινά αξιοθαύμαστο θέαμα,
να βλέπεις το μη γονιμοποιημένο θηλυκό να ανθίζει
και να είναι για πολύ καιρό
μάταια εκτεθειμένο
για να αποκτήσει πρόσβαση στην αρσενική γύρη.
Εντυπωσιακό, έχει κόλλημα με αυτό το χόρτο, ε;
ΤΟΜΙ ΤΣΟΝΓΚ ΕΡΑΣΤΗΣ ΤΗΣ ΚΑΝΝΑΒΗΣ
Επειδή τα θηλυκά φυτά κάνναβης παράγουν μεγαλύτερα ψυχοδραστικά άνθη,
είναι πολύ καλύτερα για να φτιαχτείς.
Το άνθος έχει την πιο πολύ ρητίνη, το πιο πολύ λάδι.
Τα φύλλα και τα κοτσάνια περιέχουν κάποια ψυχοδραστικά, αλλά όχι πολλά.
Η κύρια ψυχοδραστική χημική ουσία ονομάζεται THC ή τετραϋδροκανναβινόλη.
Η δεύτερη σημαντική ενεργή χημική ουσία είναι η κανναβιδιόλη ή CBD...
που μειώνει το άγχος.
Μα η κάνναβη έχει πάνω από 100 ενώσεις που επηρεάζουν το ανθρώπινο σώμα
και λέγονται κανναβινοειδή.
Πριν από μερικές δεκαετίες, οι ερευνητές ανακάλυψαν...
ότι παράγουμε πολλές από αυτές τις χημικές ουσίες φυσικά...
κι έχουμε υποδοχείς γι' αυτές σε όλο μας το σώμα.
Εμπλέκεται στη ρύθμιση του φαγητού. Στη γνωστική λειτουργία.
ΚΑΡΛ ΧΑΡΤ ΝΕΥΡΟΕΠΙΣΤΗΜΟΝΑΣ, ΠΑΝΕΠΙΣΤΗΜΙΟ ΚΟΛΟΥΜΠΙΑ
Εμπλέκεται στη λεπτή κινητική δεξιότητα.
Είναι παντού.
Τα ενδοκανναβινοειδή συστήματα είναι παρόντα σε κάθε ζώο εκτός από τα έντομα.
Ακόμα δεν κατανοούμε πλήρως γιατί είναι εκεί,
αλλά υπάρχουν στοιχεία ότι παίζουν εξελικτικό ρόλο-κλειδί...
στη ρύθμιση της όρεξης, βοηθώντας μας να ξεχάσουμε και να μειώσουμε το άγχος.
Και μπορεί να είναι οι χημικές ουσίες πίσω από την ευφορία που νιώθεις...
μετά τη σωματική άσκηση.
Αλλά η κάνναβη δεν είναι μόνο τα κανναβινοειδή.
Υπάρχουν πάνω από 400 ενεργές χημικές ενώσεις
που δίνουν σε κάθε φυτό μοναδικό χημικό προφίλ.
ΚΑΪΛ ΚΑΣΜΑΝ, ΚΑΛΛΙΕΡΓΗΤΗΣ ΚΑΝΝΑΒΗΣ
Γεια σας, ανανάδες.
Σκεφτείτε το σαν γραφικό ισοσταθμιστή σε στερεοφωνικό.
Φανταστείτε γραφικό ισοσταθμιστή με πάνω από 400 διακόπτες. THC, κανναβιδιόλη, CBG, CBN.
Πολλά από αυτά είναι ψυχοδραστικά.
Πολλά από αυτά τα κανναβινοειδή είναι μη ψυχοδραστικά.
Τα τερπένια βασικά είναι αρωματικά μόρια.
Τα φλαβονοειδή είναι μόρια της γεύσης.
Κι όλα αυτά συνθέτουν
το κανναβινοειδές προφίλ, όπως το λέμε.
Η δημοφιλής ποικιλία Sour Diesel παίρνει την καυτερή του νότα
από τη χημική ουσία καρυοφυλλένιο,
που βρίσκεται επίσης στο μαύρο πιπέρι, το γαρύφαλλο και την κανέλα.
Ενώ το Super Lemon Haze περιέχει λεμονίνη,
ένα συστατικό της φλούδας του φρούτου κίτρου.
Επιλέγοντας τον σωστό συνδυασμό κανναβινοειδών...
ΔΙΑΣΤΑΥΡΩΣΗ
μετά από αρκετές γενιές φυτών,
οι καλλιεργητές μπορούν να φτιάξουν εμβληματικά προϊόντα,
όπως η διάσημη ποικιλία από την ταινία Pineapple Express.
PINEAPPLE EXPRESS, 2008
Είναι σαν το Blue Oyster να συνάντησε το Afghan Kush που είχα
και να έκαναν μωρό,
κι εν τω μεταξύ, αυτό το τρελό Northern Lights που είχα
και η Super Red Espresso Snowflake συναντήθηκαν και έκαναν μωρό,
και ως εκ θαύματος, αυτά τα δύο μωρά συναντήθηκαν και πηδήχτηκαν,
αυτό το σκατό θα έβγαινε...
θα γεννιόταν.
Τώρα, αυτό μπορεί να μη φαίνεται πολύ επιστημονικό, αλλά έτσι λειτουργεί.
Σήμερα, το Pineapple Express
είναι μία από τις εκατοντάδες ποικιλίες μαριχουάνας στην αγορά,
κάποια με διαφημιζόμενη περιεκτικότητα THC πάνω από 25 τοις εκατό.
Αυτή η δραματική εξελικτική αλλαγή συνέβη εξαιτίας ενός πράγματος:
του αμερικανικού πολέμου ενάντια στα ναρκωτικά.
Η μαριχουάνα είναι χόρτο και εξαπλώνεται σαν το γρασίδι κοντά στη θάλασσα.
Για να πολεμήσεις και να κερδίσεις αυτόν τον εχθρό,
είναι απαραίτητο να διεξάγεις μια νέα καθολική επίθεση.
Αλλά πρέπει να συγκεντρωθούμε στους οργανισμούς
και στο ποιος τους χρηματοδοτεί,
ποιος τους εγκαθιδρύει,
και να τους σταματήσουμε στην πηγή.
Στο μεγαλύτερο μέρος του 20ού αιώνα,
η πιο πολλή μαριχουάνα που καταναλώθηκε στις ΗΠΑ προήλθε από το Μεξικό.
Ήταν φρικτό πράγμα.
Η μαριχουάνα ήταν κυρίως τα φύλλα...
ΜΑΡΚ ΚΛΙΜΑΝ ΚΑΘΗΓΗΤΗΣ ΔΗΜΟΣΙΑΣ ΠΟΛΙΤΙΚΗΣ, ΠΝΥ
ενίοτε τα άνθη, αν ο έμπορος είχε καλή διάθεση.
Aν ο έμπορος είχε κακή διάθεση, έβαζε μέσα και τα κοτσάνια.
Και φυσικά, αυτό ήταν σκουπίδια που πλήρωνες.
Σήμερα, οι καλλιεργητές κυρίως πουλούν άνθη ή μπουμπούκια.
Αλλά οι Μεξικανοί καλλιεργητές πουλούσαν όλο το φυτό: φύλλα, σπόρους, κοτσάνια.
Και το αποτέλεσμα ήταν ένα προϊόν που είχε πιθανώς 3% THC κατά μέσο όρο.
Για να κοπεί η ροή της κάνναβης στα σύνορα,
οι ΗΠΑ άρχισαν να πληρώνουν το Μεξικό...
να ψεκάζει τα χωράφια μαριχουάνας τους με ζιζανιοκτόνο το 1975.
Έτσι οι Αμερικανοί άρχισαν να παράγουν πολύ περισσότερο οι ίδιοι.
Μα η μαριχουάνα μπορούσε μόνο να καλλιεργηθεί
στις ηλιόλουστες πολιτείες όπως η Καλιφόρνια,
γιατί η μόνη μαριχουάνα που είχαμε ήταν η ήρεμη κάνναβη.
Αυτό άλλαξε στα τέλη της δεκαετίας του '70,
όταν οι Αμερικανοί έφεραν πίσω τη μικρότερη, ανθεκτική στο κρύο,
ινδική κάνναβη
από την οροσειρά Χίντου Κους.
Και προέκυψαν τα υβρίδια.
Η διασταύρωση ανθεκτικής στον παγετό ινδικής κάνναβης με φυτά ήρεμης
επέτρεψε στην κάνναβη να καλλιεργηθεί σε κάθε πολιτεία στην Αμερική.
Κι όταν η Κυβέρνηση Ρίγκαν άρχισε να χρησιμοποιεί κατασκοπευτικά αεροπλάνα
για την εναέρια αναζήτηση χωραφιών μαριχουάνας.
Το μικρότερο μέγεθος της ινδικής κάνναβης επέτρεψε στους καλλιεργητές
να κρύψουν τα φυτά τους μέσα.
Και θυμάστε την κάνναβη Ruderalis;
Η διασταύρωση με αυτή επέτρεψε βραχύτερους χρόνους ανθοφορίας,
οπότε τα φυτά μπορούσαν να βλαστήσουν ταχύτερα.
Κι αυτά τα υβρίδια μπορούσαν πια να καλλιεργηθούν σε εσωτερικό χώρο.
Και δεν έπαιρναν 12 εβδομάδες για να αναπτυχθούν.
Kαι δεν έφταναν τα 2,5, 3 και 3,5 μέτρα σε ύψος.
Αλλά η μεγαλύτερη μεταμόρφωση στο φυτό
ήταν η επανανακάλυψη μιας αρχαίας μεθόδου ζευγαρώματος,
βασισμένης στο ίδιο φαινόμενο που ο Κάρολος Λινναίος
είχε παρατηρήσει στο πρεβάζι του.
Φαίνεται ότι αυτή η διαδικασία κάνει τα άνθη να στάζουν ψυχοδραστική ρητίνη.
Μια μέρα, κάποιος μού είπε
"Υπάρχει νέο είδος χόρτου. Λέγεται Sinse".
Sinsemilla. Σημαίνει "άσπορος" στα ισπανικά.
Όταν τα θηλυκά φυτά γονιμοποιούνται,
η παραγωγή THC επιβραδύνεται για να παραχθούν σπόροι.
Αλλά αν κρατήσεις τα θηλυκά φυτά μακριά από τα αρσενικά φυτά,
δεν γονιμοποιούνται ποτέ, δεν παράγουν ποτέ σπόρους,
και η παραγωγή THC σε αυτά δεν επιβραδύνεται ποτέ.
Βασικά, μια διαδικασία παραγωγής
απογοητευμένων σεξουαλικά θηλυκών φυτών μαριχουάνας.
Και κλαδεύοντας αυτά τα θηλυκά,
οι καλλιεργητές μπορούν να κλωνοποιήσουν μια νέα γενιά γενετικά ταυτόσημων φυτών,
παρακάμπτοντας τη διαδικασία γονιμοποίησης εντελώς.
Δυστυχώς, αυτά τα φυτά δεν θα φτάσουν ποτέ να κάνουν σεξ.
Οπότε, απλώς θα συνεχίσουν να δημιουργούν όλο και περισσότερη ρητίνη,
προσπαθώντας να προσελκύσουν τη γύρη για να κάνουν σπόρους.
Κι αν το σκεφτείς, το σύγχρονο φυτό κάνναβης
που έχει ανατραφεί να είναι όλο άνθη
είναι σαν ένα φυτό-τέρας.
Και τα άνθη είναι τεράστια,
εντελώς εκτός αναλογίας σε σχέση με το ίδιο το φυτό.
Είναι σχεδόν αποκρουστικό.
ΠΕΡΙΕΚΤΙΚΟΤΗΤΑ THC ΚΑΤΑΣΧΕΜΕΝΗΣ ΚΑΝΝΑΒΗΣ
Η μέση περιεκτικότητα σε THC της Sinsemilla
ήταν αρκετές φορές υψηλότερη από την κανονική κάνναβη.
Αλλά η περιεκτικότητα σε THC και για τις δύο δεν έχει αλλάξει πολύ
τις τελευταίες δύο δεκαετίες.
Το χόρτο, κατά μέσο όρο, έχει γίνει τόσο πιο πολύ δραστικό...
Η SINSEMILLA ΩΣ ΠΟΣΟΣΤΟ ΣΥΝΟΛΙΚΩΝ ΚΑΤΑΣΧΕΜΕΝΩΝ ΔΕΙΓΜΑΤΩΝ
γιατί οι Αμερικανοί άρχισαν να αγοράζουν πολύ περισσότερο τα πιο δραστικά είδη.
Αλλά αυτό είχε ως αποτέλεσμα μια άλλη αλλαγή.
Η THC, η ψυχοδραστική χημική ένωση, και η CBD, η ηρεμιστική, συνδέονται.
Όσο πιο πολύ THC έχει ένα φυτό, τόσο λιγότερη CBD έχει.
Ακόμη και τη δεκαετία του '90...
ΡΟΖΑΛΙ ΠΑΚΟΥΛΑ ΑΡΧΙ-ΟΙΚΟΝΟΜΟΛΟΓΟΣ, RAND CORPORATION
η αναλογία THC και CBD στο φυτό ήταν περίπου 11 προς ένα.
Σήμερα,
περίπου 30 χρόνια μετά,
έχουμε αναλογία THC και CBD της τάξεως του 250 προς ένα.
Οπότε, παίρνεις πράγμα με όλο και περισσότερη THC
και όλο και λιγότερη CBD.
Θα υπάρξει υψηλότερο ποσοστό ανθρώπων που θα φρικάρουν.
Κι αυτό φαίνεται να ισχύει.
Υπάρχει το ρίσκο αυξημένου άγχους, παράνοιας,
ίσως και της σκέψης ότι χάνουν τα λογικά τους.
Αυτές είναι οι μεγαλύτερες ανησυχίες μου
όταν ο κόσμος με έλλειψη ανεκτικότητας χρησιμοποιεί προϊόντα με πολύ THC.
Τα νόμιμα μαγαζιά χόρτου συνήθως αναγράφουν...
SF OG THC: 15,83% CBD 0,18%
τα επίπεδα THC και CBD διαφορετικών ποικιλιών...
ΤΖΑΚ ΧΕΡΕΡ THC 25% CBD 1%
μαζί με άλλες σημαντικές πληροφορίες.
Υπάρχει μόνο ένα πρόβλημα:
οι λέξεις που χρησιμοποιούμε για τα είδη του φυτού
δεν σημαίνουν τίποτα.
Αν ψωνίζεις μαριχουάνα,
το πιο πιθανό είναι να γνωρίζεις αυτά τα ονόματα.
ΗΡΕΜΗ ΙΝΔΙΚΗ
Ινδική ή ήρεμη;
Ινδική και ήρεμη.
Ινδική αντί για ήρεμη.
Ινδική και ήρεμη.
Κι εγώ βασικά τα λέω "χόρτο της μέρας" και "χόρτο της νύχτας".
Oι διαφορές ήρεμης και ινδικής είναι η βασική διάκριση
κατά την πώληση μαριχουάνας.
Η ήρεμη προσφέρει ένα ενεργητικό συναίσθημα ευφορίας...
ΗΡΕΜΗ
ενώ η ινδική δίνει μια ληθαργική μαστουρωμένη διάθεση.
ΙΝΔΙΚΗ
Αλλά πολλά από όσα σκεφτόμαστε γι' αυτά είναι απλώς μύθοι.
Λόγω εκτεταμένης διασταύρωσης, το πώς δείχνει σήμερα ένα φυτό
δεν έχει να κάνει απαραίτητα με το πώς σε κάνει να νιώθεις.
Παλιά ήταν πολύ εύκολο να το ταυτοποιήσεις οπτικά.
Οι ποικιλίες με τα πλατιά φύλλα ήταν ινδική
κι οι ποικιλίες με τα λεπτά φύλλα ήταν ήρεμη.
Και τώρα, επειδή έχουν διασταυρωθεί τόσο πολύ,
μπορεί να έχεις ποικιλία με πλατιά φύλλα που έχει τις δράσεις της ήρεμης.
Και δεν μπορούμε να κάνουμε γενετικό τεστ για την ινδική ή την ήρεμη...
ΥΒΡΙΔΙΟ
γιατί δεν υπάρχει γενετικό δείγμα καθαρής ινδικής ή ήρεμης.
Και δεν ξέρουμε σίγουρα ότι υπήρχε και ποτέ.
Όταν έχεις επιγραφές που λένε 70% ήρεμη, 70% ινδική,
είναι 100% υποκειμενικό.
Γίνεται από κάποιον που το καπνίζει
και αποφασίζει ότι παίρνει είτε την ινδική είτε την ήρεμη δράση από αυτό.
Το να 'ναι η ινδική επικρατούσα στο υβρίδιο ινδική-ήρεμη
ακούγεται πολύ τεχνικό και επιστημονικό αν και είναι πλήρης παραλογισμός.
Έτσι, ο κόσμος το λέει.
Νομίζω ότι θα θυμόμαστε τη σημερινή περίοδο
και θα γελάμε με τους χίπστερ στα νόμιμα μαγαζιά
που μας πουλούν ήρεμη και ινδική
και μας λένε τι κάνει κι όλα αυτά.
Νομίζω ότι θα γελάμε με αυτό.
Ακόμη κι αν οι ταμπέλες ήρεμη-ινδική δεν έχουν νόημα...
SUPER LEMON HAZE SOUR DIESEL
ίσως τουλάχιστον τα ονόματα των ποικιλιών σημαίνουν κάτι.
Όταν αγοράζεις επώνυμο κρασί,
περιμένεις ένα γενετικά σταθερό προϊόν.
MERLOT CABERNET
Το Merlot δεν μπορεί να πωληθεί ως Cabernet.
Αυτό γιατί οι κυβερνήσεις τα ρυθμίζουν,
αλλά αυτό δεν ισχύει με τις ποικιλίες κάνναβης.
Ο κόσμος δεν έχει ιδέα τι καπνίζει.
Τα ονόματα ποικιλιών δεν είναι αξιόπιστα.
Μπορείς να πεις Purple Urkle ό,τι θες.
Η βελτίωση των επιγραφών είναι εξαιρετικά σημαντική,
γιατί δεν γνωρίζουμε πόσο είναι μια κανονική δόση μαριχουάνας.
Η κάνναβη δεν έχει μονάδες μέτρησης, όπως τα ποτά,
και στ' αλήθεια χρειαζόμαστε να πάμε εκεί
ώστε ο κόσμος να αρχίσει να σκέφτεται σοβαρά
"Λοιπόν, πόσο μαστουρωμένος θέλω να 'μαι;
Θέλω να πάρω μία, δύο ή τρεις τζούρες για να μαστουρώσω για τα καλά;"
Μα αυτό δεν βγάζει κανένα νόημα, μέχρι να τυποποιήσουμε την τζούρα.
Αλλά το να τυποποιήσεις μια τζούρα απαιτεί ένα μεγάλο πρώτο βήμα:
νόμιμη ρυθμιζόμενη μαριχουάνα.
Χώρες σε όλον τον κόσμο αρχίζουν να χαλαρώνουν τους νόμους της κάνναβης.
Κι αυτό μπορεί να φέρει ακριβέστερη σήμανση προϊόντων.
Στην Ολλανδία, όπου η παραγωγή ιατρικής μαριχουάνας είναι νόμιμη,
μια εταιρεία που λέγεται Bedrocan
δοκιμάζει εκτενώς το κανναβινοειδές προφίλ των προϊόντων τους
για να εγγυηθεί τη σταθερότητα.
Και αντικατέστησαν τα χίπικα ονόματα ποικιλιών
με πιο επίσημους τίτλους, όπως Betica και Bedrobinal.
ΑΝΑΛΥΣΗ ΔΕΙΓΜΑΤΩΝ ΚΑΝΝΑΒΗΣ
Όταν τα τέσταραν οι ερευνητές,
τα χημικά τους προφίλ ήταν εξαιρετικά σταθερά.
Αλλά τα δείγματα White Widow και Amnesia που αγοράστηκαν
από διαφορετικά μαγαζιά του Άμστερνταμ
ήταν άλλα αντ' άλλων.
Αν η νόμιμη αγορά χόρτου μεγαλώσει, ίσως να έχουμε περισσότερη σταθερότητα.
ΚΟΛΟΣΣΟΣ ΑΛΚΟΟΛ ΑΓΟΡΑΖΕΙ ΜΕΡΙΔΙΟ ΣΕ ΕΤΑΙΡΕΙΑ ΜΑΡΙΧΟΥΑΝΑΣ
Η μητρική εταιρεία της Bedrocan, Canopy Growth,
κέρδισε έναν πασίγνωστο επενδυτή. Ένα ιστορικό γεγονός.
ΚΟΛΟΣΣΟΣ ΑΛΚΟΟΛ ΤΩΝ ΗΠΑ ΕΠΕΝΔΥΕΙ ΣΤΗΝ CANOPY
Ο επενδυτής ήταν ο κολοσσός αλκοόλ Constellation Brands.
H CONSTELLATION, ΠΑΡΑΓΩΓΟΣ ΜΠΙΡΑΣ, ΑΓΟΡΑΖΕΙ ΜΕΡΙΔΙΟ ΣΕ ΦΙΡΜΑ ΧΟΡΤΟΥ
Μπορεί να μην τους έχετε ακουστά,
αλλά ίσως έχετε ακουστά κάποια από τα προϊόντα τους.
Εδώ προκύπτει το ερώτημα:
Πώς είναι η Corona του χόρτου;
Αυτό εξαρτάται από την αγορά.
ΜΕΡΙΔΙΟ ΖΗΤΗΣΗΣ ΚΑΝΝΑΒΗΣ ΚΟΛΟΡΑΝΤΟ ΒΑΣΕΙ ΣΥΧΝΟΤΗΤΑΣ ΧΡΗΣΗΣ
Υπολογίζεται ότι στη νόμιμη αγορά χόρτου του Κολοράντο,
οι σχεδόν καθημερινοί ή καθημερινοί χρήστες αποτελούν
το μεγαλύτερο μερίδιο ζήτησης,
σχεδόν 67%.
Και το ποσοστό των χρηστών που καταναλώνουν τόσο συχνά
συνεχίζει να αυξάνεται στις ΗΠΑ.
ΧΡΗΣΤΕΣ ΠΟΥ ΚΑΤΑΝΑΛΩΝΟΥΝ ΚΑΝΝΑΒΗ ΤΟΥΛΑΧΙΣΤΟΝ 300 ΜΕΡΕΣ ΤΟΝ ΧΡΟΝΟ Θα καθοδηγηθούν από τα κέρδη.
Αν τα περισσότερα αγαθά τους πωλούνται σε τακτικούς ή φανατικούς χρήστες,
τότε θα ξέρουν σε ποιον θα προωθούν τα προϊόντα τους
και θα δουλεύουν εντατικά
για την απόκτηση νέων τακτικών και φανατικών χρηστών.
Μα εφόσον κάποιος έχει κέρδη
που προκύπτουν από την κατάχρηση ναρκωτικών,
θα προωθήσουν την κατάχρηση ναρκωτικών.
Δεν είναι πυρηνική φυσική.
Η ΣΥΓΚΕΝΤΡΩΣΗ ΤΩΝ ΕΙΔΩΝ DEA
Επειδή οι φανατικοί χρήστες έχουν μεγαλύτερη ανεκτικότητα
και συνεχώς επιδιώκουν καλύτερη δράση,
καθοδηγούν και τη μέση ζήτηση προς προϊόντα υψηλής δραστικότητας.
Όλοι όσοι ξέρω στην ηλικία μου, που ακόμη καπνίζουν, παραπονιούνται.
Γιατί δεν βρίσκουμε "γλυκάκια" (ήπιο χόρτο) πλέον;
Και η απάντηση είναι πως ο κόσμος που θέλει τα "γλυκάκια"
είναι πολύ λίγος μέσα σε όλη την αγορά.
Τα νόμιμα καταστήματα πουλούν πλέον φαγώσιμα, ατμοποιητές και εκχυλίσματα.
Κάποια με συγκεντρώσεις THC κοντά στο 100 τοις εκατό.
Αλλά μπορείς πλέον επίσης να αγοράζεις αυτά τα προϊόντα
με μόνο CBD και καθόλου THC,
που λένε πως μειώνει το άγχος χωρίς να σε φτιάχνει.
Η κατανόηση τού πώς αυτά τα διαφορετικά νέα προϊόντα
επηρεάζουν το ανθρώπινο σώμα είναι σημαντικό,
γιατί η μαριχουάνα δεν είναι εντελώς ακίνδυνη.
Οι μελέτες δείχνουν ότι μπορεί να αυξήσει τον κίνδυνο σχιζοφρένειας και ψύχωσης.
Κι ακόμα υπάρχουν πολλά που δεν γνωρίζουμε για τις μακροχρόνιες επιδράσεις
στην υγεία.
Αλλά η κάθε μέρα επίσης μοιάζει να φέρνει
νέες ανακαλύψεις για τις δυνατότητες της μαριχουάνας ως φάρμακο.
Μια άλλη μελέτη βρήκε ότι οι άνθρωποι με χρόνιο πόνο ανέφεραν
πως μείωσαν τις δόσεις των οπιοειδών που χρησιμοποιούν. Η αποτελεσματικότητα στη θεραπεία του γλαυκώματος
και η ανακούφιση των παρενεργειών της χημειοθεραπείας είναι απαράμιλλη.
Πολλοί ασθενείς επιμένουν ότι το χόρτο βοήθησε εκεί που άλλα φάρμακα απέτυχαν. Η μελέτη αυτής της εβδομάδας 120 παιδιών με σπάνια μορφή επιληψίας
βρήκε ότι σε όσους δόθηκε CBD μαζί με τα κανονικά τους φάρμακα
είχαν σχεδόν 40 τοις εκατό μείωση στη συχνότητα των κρίσεων.
Στα χρόνια που ακολουθούν, η μελέτη αυτού του φυτού
θα μας βοηθήσει να προσαρμόσουμε αυτές τις πιθανές θεραπείες
και θα ανοίξει ένα εντελώς νέο πεδίο στην ιατρική.
Έχουμε αλλάξει τα φυτά δραματικά στο παρελθόν.
Το καλαμπόκι, τα ροδάκινα και το καρπούζι ήταν κάποτε μη φαγώσιμα μικρά φρούτα.
Μέσα στις χιλιετίες, τα διασταυρώσαμε για να ταιριάζουν με τις επιθυμίες μας.
Με την κάνναβη, οι παράνομοι καλλιεργητές
έκαναν αντίστοιχες μεταμορφώσεις
σε μερικές μόλις δεκαετίες.
Και η σύγχρονη γεωργική μηχανική πρόκειται να τη μεταμορφώσει ξανά.
Στη μακρά φυσική ιστορία της κάνναβης,
που συνεχίζεται επί χιλιάδες χρόνια
και είχε αυτές τις πολύ σημαντικές στιγμές κορύφωσης,
έρχεται μια νέα εποχή.